પોરબંદર યુથ કોંગ્રેસ દ્વારા જીલ્લા યુથ કોંગ્રેસ પ્રમુખ ધર્મેશ પરમાર ની આગેવાની માં જીલ્લા કલેકટર ને એક આવેદન પાઠવવામાં આવ્યું હતું જેમાં જણાવ્યું હતું કે છેલ્લા ૩ વર્ષથી ઓછા વરસાદ અને દરિયાઈપ્રદુષણના લીધે માછલીઓના ઓછા જથ્થાને કારણે અને પૂરતા પોષણક્ષમ ભાવ નહિ મળવાને કારણે માછીમારોની સિઝન ઠપ્પ હાલત માં છે આ ધંધાથી તેમની રોજગારી અને ઘર ચાલતું હોય છે, પરંતુ ધંધો ઠપ્પ હોવાને કારણે તેમને ઘણી મુશ્કેલીઓનો સામનો કરવો પડતો હોય છે જેમ કે બેંક માંથી તેમને લોન લીધેલ હોય પણ સીઝન ન હોવાને કારણે સમયસર જે તે બેંકના હપ્તો ભરવાના થતા હોય તે ભરી નહિ શકતા ઘણા માછીમારોના બેંકના ખાતા NPA થયેલ હોય, આથી બેંક દ્વારા ૩૫ જેટલા માછીમારોની મિલકત જેવી કે મકાન-પ્લોટ સીલ કરેલ છે, જેના કારણે વ્યાજમાં ડૂબેલા સાગરખેડૂત ભાઈઓના આપઘાતના બનાવો પણ સામે આવ્યા છે.